CELEX: 32018D0751
Language: ro
Date: 2018-05-14 00:00:00
Title: Decizia (UE) 2018/751 a Consiliului din 14 mai 2018 privind poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere între Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte, în ceea ce privește trecerea la a doua etapă a asocierii între Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte, în temeiul articolului 5 alineatul (3) din acord

23.5.2018   
            
            
               RO
            
            
               Jurnalul Oficial al Uniunii Europene
            
            
               L 126/3
            
         DECIZIA (UE) 2018/751 A CONSILIULUI
   din 14 mai 2018
   privind poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere între Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte, în ceea ce privește trecerea la a doua etapă a asocierii între Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte, în temeiul articolului 5 alineatul (3) din acord
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
   având în vedere propunerea Comisiei Europene,
   întrucât:
   
               (1)
            
            
               Acordul de stabilizare și de asociere între Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte (1) (denumit în continuare „acordul”), a intrat în vigoare la 1 aprilie 2004.
            
         
               (2)
            
            
               Articolul 5 alineatul (1) din acord prevede o perioadă de tranziție cu o durată de maximum zece ani, împărțită în două etape succesive.
            
         
               (3)
            
            
               Prima etapă a început la 1 aprilie 2004, care a reprezentat data intrării în vigoare a acordului.
            
         
               (4)
            
            
               Articolul 5 alineatul (3) din acord prevede, de asemenea, că la patru ani după intrarea în vigoare a acordului Consiliul de stabilizare și de asociere urmează să evalueze progresele realizate și să adopte o decizie în ceea ce privește trecerea la a doua etapă și durata acesteia, precum și orice eventuale modificări care trebuie efectuate asupra conținutului dispozițiilor care o reglementează.
            
         
               (5)
            
            
               Părțile sunt hotărâte să respecte obligațiile legate de trecerea la a doua etapă a asocierii.
            
         
               (6)
            
            
               Fosta Republică iugoslavă a Macedoniei a luat măsurile necesare pentru a asigura respectarea tuturor obligațiilor care decurg din trecerea la a doua etapă.
            
         
               (7)
            
            
               Prin urmare, poziția Uniunii în cadrul Consiliului de stabilizare și de asociere ar trebui să se bazeze pe proiectul de decizie atașat,
            
         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Consiliului de stabilizare și de asociere instituit prin acord în ceea ce privește trecerea la a doua etapă a asocierii dintre Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte, în temeiul articolului 5 alineatul (3) din acord, se bazează pe proiectul de decizie a Consiliului de stabilizare și de asociere atașat la prezenta decizie.
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 14 mai 2018.
      
         
            Pentru Consiliu
         
         
            Președintele
         
         E. ZAHARIEVA
      
   
   
      (1)  JO L 84, 20.3.2004, p. 13.
   
      PROIECT
      DECIZIA NR. …/2018 A CONSILIULUI DE STABILIZARE ȘI DE ASOCIERE
      din …
      privind trecerea la a doua etapă a asocierii între Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte, în temeiul articolului 5 alineatul (3) din Acordul de stabilizare și de asociere
      CONSILIUL DE STABILIZARE ȘI DE ASOCIERE,
      având în vedere Acordul de stabilizare și de asociere între Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte (1) (denumit în continuare „acordul”), în special articolul 5 alineatul (3),
      întrucât:
      
                  (1)
               
               
                  Articolul 5 alineatul (1) din acord prevede o perioadă de tranziție cu o durată de maximum zece ani, împărțită în două etape succesive.
               
            
                  (2)
               
               
                  Prima etapă a început la 1 aprilie 2004, care a reprezentat data intrării în vigoare a acordului.
               
            
                  (3)
               
               
                  Articolul 5 alineatul (3) din acord prevede, de asemenea, că Consiliul de stabilizare și de asociere urmează să evalueze progresele realizate și să adopte o decizie în ceea ce privește trecerea la a doua etapă și durata acesteia, precum și orice eventuale modificări care trebuie efectuate asupra conținutului dispozițiilor care o reglementează.
               
            
                  (4)
               
               
                  Părțile sunt hotărâte să respecte obligațiile care decurg din trecerea la a doua etapă a asocierii.
               
            
                  (5)
               
               
                  Fosta Republică iugoslavă a Macedoniei a luat măsurile necesare pentru a asigura respectarea tuturor obligațiilor care decurg din trecerea la a doua etapă,
               
            ADOPTĂ PREZENTA DECIZIE:
      Articolul 1
      Trecerea la a doua etapă a asocierii dintre Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte, în temeiul articolului 5 alineatul (3) din acord, produce efecte prin prezenta decizie.
      Articolul 2
      Prezenta decizie intră în vigoare la data adoptării.
      
         Adoptată la, ….
         
            
               Pentru Consiliul de stabilizare și de asociere
            
            
               Președintele
            
         
      
      
         (1)  JO L 84, 20.3.2004, p. 13.